ধর্ষণ  জানুয়ারি মাসে সারাদেশে ধর্ষণের শিকার হয় মোট ১৯ জন। যার মধ্যে ১০ জন নারী ও ৯ জন শিশু। এ ক্ষেত্রে গণধর্ষণের ঘটনা ঘটেছে ১৩টি। ধর্ষণের পর হত্যা করা হয় ১০ জনকে।  ১ জানুয়ারি রাতে কিশোরী গার্মেন্টস শ্রমিককে প্রেমিক স্বপন বিয়ের প্রলোভন দেখিয়ে তার তিন সহযোগী বাবু, সুমন ও রুবেল নিকটস্থ মতি ঝর্ণা পাহাড়ে নিয়ে পালাক্রমে ধর্ষণ করে পাহাড় থেকে ফেলে দেয়, স্থানীয়রা মুমূর্ষু অবস্থায় চট্টগ্রাম মেডিকেল কলেজে ভর্তি করে।  ৩ জানুয়ারি অপহৃত বোন মৌসুমী আক্তারের সন্ধান চাওয়ায় এক সন্তানের জননী হিরাকে যুবলীগ কর্মী মোহাম্মদ শাহ ৮৫ নম্বর ওয়ার্ডের ১৪ নম্বর আউটফল স্টাফ কোয়ার্টার যুবলীগের কাবে সাঙ্গ-পাঙ্গদের নিয়ে ধর্ষণ করে।  ৩ জানুয়ারি রূপগঞ্জের কিশোরী তানিয়া আক্তার (১৮) এর বিয়ে  ঠিক হওয়ায় বখাটে জসিম (২২) তার সহযোগীদের নিয়ে ধর্ষণ করলে মুমূর্ষু তানিয়া হাসপাতালে মারা যান।  ৪ জানুয়ারি সিরাজগঞ্জের ওয়াপদাবাঁধের সেখ আলীর স্ত্রী আয়েশা খাতুন (৪০) নামের এক ফলব্যবসায়ীকে বখাটেরা ধর্ষণের পরে হত্যা করে।  ৪ জানুয়ারি সোনারগাঁওয়ের কাঁচপুর ইউনিয়নের সোনাপুর পূর্বপাড়া গ্রামে অন্ত:স্বত্তা বোনের বাড়িতে বেড়াতে এলে বাড়ির মালিক লক্ষীবাবু, ম্যানেজার হারুন ও রিয়াজের ধর্ষণের শিকার হয় দুই সন্তানের জননী ছোট বোন।  ৫ জানুয়ারি ঝিনাইদহের মহেশপুরে এক তরুণীকে ধর্ষণের পরে হত্যা করে বখাটেরা।  ৫  জানুয়ারি মনিরামপুরে খালেদা বেগম (৪০) নামের দুই সন্তানের জননীকে বখাটেরা ধর্ষণের পরে হত্যা করে।  ৫ জানুয়ারি নারায়ণগঞ্জের বন্দরে দ্বিতীয় শ্রেণীর ছাত্রীকে ধর্ষণ করে আবদুস সাত্তারের বখাটে ছেলে নয়ন মিয়া (৩০)।  ৬ জানুয়ারি আশুলিয়ার আটকপাড়া এলাকায় অজ্ঞাত পরিচয়ের এক মহিলা (২৪) কে বখাটেরা ধর্ষণের পর হত্যা করে একটি বাগানে ফেলে দেয়।  ৬ জানুয়ারি রূপগঞ্জে প্রকৃতির ডাকে সাড়া দিতে তানিয়া বাইরে বের হলে সেখান থেকে তার প্রতিবেশী সাওঘাট এলাকার কারামিয়ার বখাটে ছেলে জসিমের নেতৃত্বে ছয় লম্পট তাকে অপহরণ করে স্থানীয় মাঠে  নিয়ে রাত ভর ধর্ষণ করে, পরদিন মুমূর্ষু অবস্থায় তাকে ঢাকা মেডিকেলে ভর্তি করলে ৯ জানুয়ারি মারা যায় তানিয়া।  ১৮ জানুয়ারি কাজ শেষে বাসায় ফেরার পথে ফতুল্লার পোশাক কারখানার ১০ বছরের এক শিশু শ্রমিক গণধর্ষণের শিকার হয়।  ২০ জানুয়ারি ঈশ্বরদীর সলিমপুর ইউনিয়নের ভারইমারী গ্রামের আনন্দবাজারে ইকরাম হোসেন (৩২) নামের এক মাদকসেবী চতুর্থ শ্রেণীর ছাত্রীকে ধর্ষণ করে।  ২০ জানুয়ারি কুষ্টিয়ার দৌলতপুরের পঁচামাধিয়া গ্রামে গোলাম রসুলের লম্পট ছেলে সবুজ (১৮) বাড়িতে ডেকে ঘরের ভিতরে পাঁচ বছরের শিশুকে ধর্ষণ করে।  ২৭  জানুয়ারি গজারিয়া উপজেলায় দক্ষিণ ফুলদি গ্রামের শিশুকন্যাকে ধর্ষণ করে একই গ্রামের আব্দুস সামাদের ছেলে রাজিব (১৬)।